Te jó ég! Van miről beszélgetnünk.
Páratlan szezonnak lehetünk részesei.
Most van esélye Hamiltonnak!
Eszméletlen nagy a nyomás.
Olyan szintet ért el, amilyenre senki sem számított.
Egyszerűen…
kész őrület.
Silverstone óta egyre csak fokozódik.
Szinte szemmel látható, ahogy túlcsordul.
És itt jön Max Verstappen. Kerék a kerék ellen!
Max „mindent vagy semmit” elvet vall.
Vagy vállalod az ütközést, vagy nem mész el mellette.
Számomra csak a győzelem a fontos.
Világbajnok akarok lenni.
A NETFLIX SOROZATA
Nem csak rólam és Totóról, vagy Maxról és Lewisról szól.
Egy csapatként küzdünk.
Csapat a csapat ellen.
HARCRA KÉSZEN
MONZA OLASZORSZÁG
Ezt kapod, ha nem hagysz helyet.
Hú, srácok!
A kurva életbe!
Állítsd le a motort, Lewis!
A végsőkig elmegy, sőt, azon is túl.
Én is keményen küzdök, de tisztességesen. Az évek alatt bebizonyítottam.
Nem szokásom ütközni.
Ez az incidens még hosszú ideig beszédtéma lesz.
Két olyan csapat, amely enyhén szólva sincs jóban egymással.
Nem hagyott nekem helyet.
Egyik pilóta sem engedett, aminek ez lett az eredménye.
Miként kerülhető el, hogy újra összeérjenek?
A legbiztosabb módja, ha Max jóval előrébb van.
12 ÓRÁVAL KÉSŐBB
Max a kanyarban végig mögötte volt, esélye sem volt túljutni,
és ráhajtott a rázókőre, neki Lewisnak.
A kerék a fején landolt.
Közben Max arról posztolt, hogy összepréselődött.
- Nem érdekel. - Csak mondom, hogy…
Nem érdekel senkinek semmilyen posztja. Irreleváns.
Nagyon csúnya baleset volt a monzai,
hisz látni lehetett a keréknyomokat az autón.
Jobb nem továbbgondolni, hogy mi történhetett volna.
„A versenybírók szerint a pilóta túl későn kezdte el a manővert ahhoz,
hogy megillesse a versenytér joga,
így az incidensért túlnyomórészt a 33-as rajtszámú autó pilótája tehető felelőssé.”
Max három rajthelyes büntetést kap Oroszországban.
Végül is be kell látnod, hogy szerencsések voltatok.
Igen, a felvételeket visszanézve látszik, hogy a kerék Lewis bukóján állt meg.
Szóval igen, végződhetett volna sokkal rosszabbul is.
Szerinted kétségbeesésében csinálta?
Igen, vagyis ha a futamot nézzük, Lewis próbálta kerülni az érintkezést.
Max tudta, hogy ha nem védi meg a helyét, a futamnak lőttek, úgyhogy megvédte.
Amikor egyértelmű lett, hogy Lewis meg fogja tudni előzni,
Max azt tette,
ami várható volt.
Megállította őt.
Ciao!
NORTHAMPTONSHIRE ANGLIA
A MERCEDES KÖZPONTJA
Visszaérkezett az autó lecsupaszításra.
- Itt van Lewis alváza. - Aha.
Előreláthatólag a belső szerkezet is sérült.
Nagy szerencséje volt.
De még mennyire! Óvatosan! Nagyon éles.
- Igen. - Aki ellenzi a glóriát…
Én, négy éve pont én elleneztem.
Hála Istennek, hogy nem hallgattak rám.
- Láttad Lewis sisakját? - Igen.
- Szörnyű, vagy… - Eléggé megsérült.
Látni a keréknyomokat.
Remélhetőleg mindenkit emlékeztetett rá, hogy ez az egyik legveszélyesebb sport.
Kőkemény harc során korrektül győzni ugyanolyan fontos, mint maga a győzelem.
- Köszönöm. - Kösz, Chris.
Az egész szezon arról szól, hogy mindenki izgatott a küzdelem miatt.
A kihívás miatt.
De kezd eldurvulni.
SZOCSI OROSZORSZÁG
Hamilton nyeri a szocsi futamot!
Szép volt, Lewis! Ez a 100.
És Verstappen a második, pedig a rajtrács végéről indult.
Nyugalom! Nyakon csípjük a faszfejeket.
Mindenki készen áll.
Két trófea, két világbajnoki cím a tét.
Az egyiket a pilóta kapja,
a másikat a csapat.
Most, hogy mindkettő karnyújtásnyira van, mindenki a legvégsőkig küzd.
Ez kettős dobogó a Red Bullnak.
Basszus, miért adtuk fel a helyet?
Mondtam, hogy nem kellett volna kiállni!
Alig van különbség a két autó, a két pilóta, a két csapat között.
AUSTIN EGYESÜLT ÁLLAMOK
A tengerentúlon ma először Max Verstappen nyeri az Amerikai Nagydíjat!
Lewis Hamiltonnak meg kell elégednie a második hellyel.
A feszültség futamról futamra nő.
Úgy vélem, a következő futamokon a taktikai gondolkodás…
- Mit ivott? - Hülyeséget mondok?
- Szokott inni napközben? - Nem.
Pedig de.
MEXIKÓVÁROS MEXIKÓ
Hárman egymás mellett! És itt az egyes kanyar!
Hamilton elé kerülve Verstappen veszi át a vezetést.
Gyerünk!
Max Verstappen nyeri a Mexikói Nagydíjat!
Mindkettejüknek elképesztő kihívásokkal kellett szembenézniük.
Igazság szerint nagyon izgalmas.
SAO PAULO BRAZÍLIA
Itt jön Lewis Hamilton.
Próbálja átvenni a vezetést Verstappentől,
de Verstappen kívülre kényszeríti.
Rohadt seggfej!
Nem biztos, hogy végig menni fog.
Hamilton Verstappen elé kerül.
Utolsóból első lett.
Ez az! Gyerünk!
És már csak három futam van hátra.
LOSAIL KATAR
Üdv a sivatagban!
Katarban vagyunk,
az új közel-keleti pályák idei első állomásán.
Jó reggelt!
Egyre élesebb a küzdelem a világbajnoki címért.
Állítólag több mint egy éve nem esett itt.
- Több mint egy éve? - Igen.
Ciao. Buongiorno!
- Mi az a „buongiorno”? Jó reggelt? - Igen.
Vagy „helló”.
- Így köszöntem. - Kinek?
Mattiának.
Éljen!
Gasly!
Katar vadonatúj pálya a Forma–1-ben.
Teljességgel ismeretlen számukra.
Nincs több évnyi adatuk elemezni.
Minden csapatnak óriási kihívást fog jelenteni.
Nem könnyű a pilótáknak. Hamar rá kell érezni a pályára.
Amíg ki nem gurulunk a pályára, senki sem tudja, mi következik.
Jelentős a kockázat.
Vannak, akik szeretik a kockázatot. Például én. Nem riaszt meg.
Új pálya. Ki fog jobban boldogulni? Mi? A Mercedes? Elképzelésünk sincs.
Milyen hosszú az egyenes?
Összesen… Azt hiszem, összesen 1,2 km.
- Rohadt hosszú. - Az.
Most, hogy ekkora a tét,
vajon hogyan befolyásolja a világbajnoki küzdelmet
Verstappen és Hamilton között?
És a csapatok között?
A hatalmas bevétellel járó konstruktőri címért küzdenek.
A Mercedes jelen pillanatban szűk 11 ponttal vezet.
Ilyen szoros verseny mellett mindenki mindent bevet, hogy hátráltassa riválisát.
Ez már harc.
PÉNTEK SZABADEDZÉS
Csökkentsük minimálisra a sajtózást!
Hagyjuk Christianre, ő úgyis élvezi!
- Bonjour, Christian. - Bonjour.
Úgy tűnik, nagy a feszültség a két pilóta és a két csapatfőnök között.
Jót tesz ez a Forma–1-nek, vagy…
Ez egy verseny, tudja? Nem játszótér.
Különbözőképpen működünk.
Toto simán beleordít a kamerába.
Én talán valamivel…
higgadtabb vagyok.
Christian olyan, mint egy terrier,
szeret belekapni a sarkadba.
Normális, hogy minden csapatfőnök
a saját csapata érdekeit védelmezi.
De a sajtó előtti nyafogás
soha nem látott szintre lépett idén.
Most először láthatjuk nyomás alatt.
Talán úgy érzi, hogy provokálom,
de ez része a sportnak.
- Kivel leszek sajtótájékoztatón? - Christian.
Jó móka lesz.
- Megnézem. - Jó móka lesz.
Szerintetek álljak bele, vagy legyek kíméletes?
Hadd csússzon szét!
Simán lenyomnám.
- Ó, igen. - Igaz, hogy kisebb vagyok, de…
- Szívósabb. - Pontosan.
Teljesen megértem Christiant.
Éveken át végig kellett néznie Toto győzelmét.
Ez érthető módon neheztelést váltott ki belőle,
de ilyen egy verseny.
Néha eldurvul, elfajul.
Rendben, indul a mandula!
Ma hol lesz a bohóckodás?
- Hol zajlik a bohóckodás? - A végében.
- Ez minden hétvégéjük csúcspontja. - Tudom.
Mint akik a ringbe készülnek.
- Tessék? - Mint két bokszoló, aki a ringbe készül.
Semmi karmolás vagy harapás, oké?
Jó szórakozást!
Jól van.
- Jó napot! - Jó napot!
Üdv a 2021-es Forma–1 Katari Nagydíját megelőző pénteki sajtótájékoztatón.
Amint láthatják, itt van velünk Toto Wolff és Christian Horner.
Hogyan jellemeznék a viszonyt
a Red Bull és a Mercedes között?
Fennáll még a kölcsönös tisztelet így az utolsó néhány körben?
Ki szeretné kezdeni?
Christian, kérem.
Nincs semmiféle viszony.
Nem fogok segget nyalni, vagy ilyesmi.
Szerintem egyszerűen
erkölcstelen lenne színjátékot játszani,
miközben egymás ellen versengünk.
Az egyéni és a konstruktőri világbajnoki címért harcolunk,
és mindent bele fogunk adni.
Megdolgoztunk érte.
Toto?
Durva, nem is kérdés.
A motorsport csúcskategóriájának világbajnokságáról van szó.
Ami olimpiai ökölvívásnak indult, az mára MMA lett.
A ringben vagyunk,
harcra készen.
- Jókat mondtál. - Szerintem is.
Mi baja van a seggemmel?
A seggemmel.
A Forma–1 óriási verseny.
Mindenki taktikai előnyre törekszik.
Sokan pszichológiai nyomást gyakorolva próbálják megnyerni a küzdelmet.
- Baromság az egész sajtótájékoztatósdi. - Kész vicc, amiket mond, nem?
Hadd beszéljen a levegőbe! Csak mondja és mondja.
Igen, csak mondja és mondja.
Brutális sport.
Könyörtelennek kell lenned. Versenyképesnek.
De seggfejnek nem. A sikerességhez biztosan nem.
A világbajnoki küzdelem a pályán kívül is ugyanolyan kiélezett, mint a pályán.
Kezd egyre inkább arról szólni, hogy ki mit képes elérni a háttérből.
Néha a legkézenfekvőbb eszköz
óvásokkal sújtani a rivális csapatot.
A RED BULL ÓVÁST KÉSZÜL BENYÚJTANI A MERCEDES HÁTSÓ SZÁRNYA ELLEN
CHRISTIAN HORNER SZERINT KÉSZEN ÁLLNAK ÓVÁST BENYÚJTANI
Az a gyanúja, hogy a Mercedes hátsó szárnya csökkenti a légellenállást?
Igen.
Megvizsgálják az autómat? Azt mondták, betolják.
Csak a szokásos.
Illetve lesz egy plusz ellenőrzés, amivel a Red Bull és az FIA állt elő.
Mikor? Ma?
Néhány napja. Nem része a szokásos ellenőrzésnek.
- Mi? - Szóval nem…
- Nos… - És hagyjuk, hogy elvégezzék?
Ez baromság.
- Igen, hagyjuk. - Miért?
Semmi baj nincs a szárnnyal.
A csapatok bármiért és mindenért óvást nyújtanak be.
Legyen szó vezetéstechnikáról, az autókról vagy a szárnyakról.
Folyamatosan dobálóznak,
így próbálva meg valamiféle előnyt szerezni.
Mi az, hogy olyan tesztet kérnek, ami eddig nem létezett?
Megtehetik.
Az előző futamokon az autó teljesítménye juttatott előnyhöz.
- Nem… - Ja.
- Itt egyformák vagyunk az egyenesekben… - Azért volt pár jó köröm.
Tudom.
- Sosem az én érdemem. - De.
- „Jó az autó teljesítménye.” - Nem, szerintem…
Nem kell helyt adjanak az óvásnak,
bőven elég, ha azzal, hogy az autót darabokra szedik és átvizsgálják,
nyomást tudnak gyakorolni rájuk.
Brazília sok mindenben emlékezetes volt…
Jön már a rengeteg kamera.
A reakció pedig egyszerűen… hihetetlen.
Bocs, srácok…
Lewist folyamatosan árgus szemmel figyelik.
Sokan várják a pillanatot, amikor végre hibázik.
Basszus!
- Jól vagy? - Köszönöm.
Jól vagy? Minden oké?
Elképzelni sem tudom, milyen lehet kamerák kereszttüzében élni.
A fotózásnak is megvan a helye és az ideje.
Adjatok két kibaszott percet válaszolni, aztán beállok pár fotóra.
Maxon is mindig ott van a sajtó figyelme, a sajtónyomás,
de szerintem nem ilyen tolakodó és állandó jelleggel.
- Így? - Igen.
Vagy szűkebbre?
Még mindig ugyanaz a srác, aki 16 évesen a csapathoz került.
- Majd egyenesen vissza? - Igen.
Ez elég bizarr, haver! Mi jár a fejedben?
Ez tényleg elég fura.
SZOMBAT IDŐMÉRŐ
Elérkezett a lámpafényes időmérő itt, Katarban.
A világbajnoki címekért folytatott harc egyre fokozódik.
A mai időmérő kulcsfontosságú
a Mercedes és a Red Bull csatározásában.
Örülsz?
Szerintem a leszorítóerő neked kedvez majd.
- Jó szórakozást! - Meglesz.
Rádiópróba.
Tiszta és érhető, Lewis.
Zöldre vált a lámpa a bokszutca végén.
A fő vetélytársak már készen állnak.
Hamiltontól láthatjuk az első mért kört.
Hamilton szenzációsat megy.
Az idén még csak három pole-lal büszkélkedhet,
de talán ma este a Mercedes van fölényben?
Ez 1:20.8 Lewis Hamiltonnak.
Oké, Lewis, megvárjuk a többiek idejét.
Verstappennek közel fél másodpercet kellene javítania utolsó mért körén.
Vigyázz Gaslyra! Most megy el a bokszfal mellett.
Oké, Pierre, Max mögötted.
Rendben.
Pierre Gasly defektet kapott!
Elszállt a gumim.
- Állj meg a bokszkijáratnál! - Nem tudom, biztonságos-e.
Oké, akkor állj meg a jobb oldalon!
Hová megy? Gaslynak le kellett állnia a pályán.
Ez nagyon veszélyes lehet a pályán haladó többi pilóta számára.
A sárga zászló, amit a célegyenesben leálló Gasly miatt lengetnek,
sok pilótát a kör feladására kényszerít.
A motorsportban a zászlók kulcsfontosságúak.
A dupla sárga zászló azt jelenti, hogy komoly potenciális veszély állt elő.
És a motorversenyzésben nincs bocsánat.
Dupla sárga zászló esetén lassítani kell, és készülni a megállásra.
Úgy tűnik, Verstappen nem lassít.
Még mindig padlógázzal megy, próbálja überelni Hamilton idejét.
Verstappen áthalad a célon.
Ez második rajthely a Red Bull pilótájának.
Mindent beleadtál. P2. Első sor.
Igyekeztem.
Szép volt, Max. Mindent megtettél.
Ez P1, haver.
Négy és fél tizeddel gyorsabb Verstappennél.
Ez az! Igen!
Szép volt, fiúk!
Az ott dupla sárga zászló. Max mégis javított?
Érdekes.
Ron?
Láttad, hogy…
Láttad, hogy a dupla sárga ellenére javított az utolsó szektorban?
Igen. Jeleztem.
Max tiszta kört ment? Fékeznie kellett volna a sárga zászlónál.
Ott nem volt sárga zászló.
Az ott sárga vagy fehér?
Azta! Dupla sárga.
Nem könnyű észrevenni, de akkor is.
Ezért büntetést kap?
Nincs benne a rendszerben.
Nem számít, dupla sárga zászló volt.
Szerinted, de ők meg az első sorban akarják látni Maxot, szóval…
Egy dupla sárga zászlót rohadtul nem lehet kétségbe vonni!
Meglátjuk.
- Meglátjuk, mi lesz. - Ja.
VASÁRNAP FUTAM
Max Verstappen vizsgálat alatt.
Büntetésre számíthat, ha a versenybírók szerint…
…a tegnapi időmérőn figyelmen kívül hagyta a dupla sárga zászlót.
- Napot! - Szevasz!
Van valami hír?
Még nincs. Megyek, harapok valamit.
Ez jót jelent, vagy rosszat, vagy…?
Nem tudom. Szerintem még írnak és tanácskoznak.
- Ott voltál a meghallgatáson? - Nem, azokon soha.
Csak felülvizsgálati jogérvényesítéseken.
Úgy tűnik, jól elszúrtuk.
- Várd meg, mit mondanak! - Igen, oké.
A szerepem sokrétű.
Egyszerre vagyok barát, döntőbíró, rendőr, biztonsági felelős.
Ha a csapatok olyasmit látnak, ami büntetést eredményezhet,
felhívják rá a figyelmem.
Te jó ég!
Az FIA most jelentette be,
hogy Max Verstappen öt rajthelyes büntetést kap.
Az oka a tegnapi időmérőn elkövetett szabályszegés.
Öt rajthely.
A csudába!
Mit mondanak Maxról?
Azt hiszem, öt rajthelyet kapott.
Viccelsz? Ez kész röhej.
- És ez az ő balfaszságuk, tudod? - Az ő balfaszságuk.
Ez a döntés kétségtelenül kihat a futam eredményére.
A világbajnokságban eddig komoly esélyeink voltak,
és most mi lettünk a kevésbé esélyesek.
Üdvözlünk mindenkit a Losail International Circuiten!
Ez a Forma–1 Világbajnokság legelső Katari Nagydíja.
Ez a futam vízválasztó lehet a Red Bull és a Mercedes
világbajnoki címekért folytatott harcában.
Mindent beleadunk, soha nem adjuk fel.
A Mercedes 11 ponttal vezet a konstruktőri világbajnokságban.
A rajthelyes büntetés után Max a hetedik helyről indul.
Szóval ha Bottas és Hamilton jól teljesít,
a Mercedes félig már a magáénak érezheti a trófeát.
A konstruktőri győzelemhez két pilóta kell,
és sokan azt hiszik, hogy amiért elmegyek, már nem is érdekel,
pedig de,
és mindent megteszek, hogy megnyerjük.
És kialszanak a lámpák! Hamilton jól rajtol.
Max Verstappen belülre húzódva zseniálisan indít,
de aztán lecsúszik az ívről, és Fernando Alonso rázár.
Valtteri Bottas a tizenegyedik. Öt helyet csúszott vissza a rajtnál.
Bottas első köre kész borzalom.
Mi történt Valtterivel a rajtnál?
Gyerünk, Valtteri, nyomd le őket!
Oké.
DRS engedélyezve.
Vettem.
Itt jön Verstappen. Csak úgy elsuhan az AlphaTauris Pierre Gasly mellett.
Hamilton el fog kezdeni odataposni.
Alonso 4,1-re.
Verstappen mögötte.
Max Verstappen a negyedik helyről a másodikra küzdötte fel magát.
Hamilton vezet négy másodperccel.
Verstappen mögötted, 4,4-re. Minimum ennyi előnyt fenn kell tartani.
Értettem.
Hol van Valtteri?
Bottas a negyedik, de nagyon küszködik a gumikkal.
Nézzétek meg, van-e defekt! Nem biztos, de valami nem oké.
Defektet kaptam.
Bottas a kavicságyban!
A Mercedesnek ez most pont nem hiányzott.
Minden pont számít a konstruktőri ranglistán.
Basszus!
Bottas nagy bajban van. Csak úgy szórja a szikrákat!
Boksz!
Kihívjuk az autót. Lehűtjük.
Valtteri Bottas kiáll a versenyből.
Hát, igen. Ez nem az én napom.
Kösz, srácok.
- Hatalmas veszteség a konstruktőriben. - Igen.
Lewis Hamilton az első, Max Verstappen a második, Pérez a negyedik.
A Red Bullnak hála ismét izzik a hangulat a konstruktőri világbajnokság körül.
Jó ez a tempó?
Igen, teljesen jó.
Lewis Hamilton áthalad a célvonalon, és ezzel ő nyeri az első Katari Nagydíjat!
Igen! Ez az!
Max Verstappen hetedikként indult, de másodikként gurul be a célba.
Szép volt! Enyhítetted a károkat, szépen feljöttél.
Jó móka volt.
Pérez a negyedik.
Két futammal a vége előtt
a Mercedes és a Red Bull közötti különbség öt pontra csökkent.
Ekkora pech!
Már-már a kész átverés showban érzem magam.
Ez nem a te napod, igaz?
- Ja. - Ennél rosszabb már nem lesz.
Minden rendben.
- Helló! - Szia!
- Hogy vagy? - Jól.
Cipőt le?
Ha piszkos, és úgy tűnik, az, akkor igen.
Én is leveszem tiszteletből.
Tisztelem és csodálom Valtterit.
Rettenetesen nehéz motiváltnak maradni,
amikor fél lábbal már a csapaton kívül vagy.
Nem egyszerű helyzet.
Mit kérsz inni, Valtteri?
A legdrágább borodat.
- Ebéd előtt? - Dehogy, vicceltem. Szénsavas vizet.
- Gyertyafényt? - Hogyne, persze. Rózsákat is.
Köszönöm.
Mindvégig szerves része volt a csapatnak és a csapat sikerének.
Hiányozni fog.
Nagyon nehéz döntés volt. Sokáig őrlődtem miatta.
Mert kulcsszereplője vagy a csapatnak.
Ennek köszönhető ez a sok világbajnoki cím.
Természetesen
fantasztikus volt a Mercedesnél, sokat elértünk együtt,
ugyanakkor kimerítő is.
Öt évig próbáltam legyőzni Lewist, szóval…
Nem könnyű, de…
őszintén úgy érzem,
itt az ideje valami újnak.
Valamilyen más kihívás felszabadító lehet.
- Sajnálom, hogy elmegyek. - Igen.
Ugyanakkor érzem, hogy most van itt az ideje.
Mindent beleadtam, és…
Ezután is így lesz.
Igen.
Sokat jelentene nekem, ha a csúcson szállhatnék ki.
Öt konstruktőri díjat nyerni együtt már önmagában óriási teljesítmény.
Ha én nem is tudom elnyerni a címet, kívánom, hogy Lewisnak sikerüljön.
Remélem, mindkettő meglesz.
Számomra ez lenne a közös karrierünk ideális befejezése.
Valtteri, én mindig támogatni foglak.
Hajtsunk rá a konstruktőrire! Ez a cél. Két futam van hátra.
Két nagy buli.
DZSIDDA SZAÚD-ARÁBIA
Üdvözöljük önöket a Forma–1 történetének első Szaúd-arábiai Nagydíján.
Teljesen új terep,
a szezon leggyorsabb utcai pályája.
Toto!
Te vagy a legjobb!
Mondd a feleségemnek!
A szezon utolsó előtti futamának küszöbén állva
óriási a tét úgy a csapatok, mint a pilóták számára.
- Vamos, Checo! - Pérez, nyomd le Lewist!
Max a világbajnok!
Mr. McLaren?
- Szupersztár. - Egyébként is ő a legjobb.
- Remekül nézel ki ma reggel. - Igen?
Te is remekül nézel ki.
Tetszik a szerelésed.
Nyolc pont a különbség az egyéni ranglista élén.
Öt pont a konstruktőri éllovasok között.
Ezen a hétvégén mindkét világbajnokság eldőlhet.
A szaúdival együtt már csak két futam van hátra.
Most először meccslabdánk van.
Esélyünk van elnyerni mindkét címet.
Ha jól alakulnak a dolgok, akár már ezen a hétvégén.
Nekünk pont az ilyen terep való.
Imádom a szaúdi pályát. Gyors, veszélyes.
Olyan pálya, ahol ténylegesen tökösnek kell lenni.
SZOMBAT IDŐMÉRŐ
Üdvözlünk mindenkit az egyik kétségtelenül legizgalmasabb időmérőn.
Itt dől el, hogy kié lesz a pole pozíció.
Jobban illik hozzánk ez a pálya, mint gondoltam.
Már zajlik is a valaha volt első dzseddai időmérő.
Lando Norris ideje 1:28.5. Ezzel a második leggyorsabb.
- Szép első kör. Milyen az egyensúly? - Eddig rendben van.
A pálya tiszta. Taposhatod!
Itt jön Carlos Sainz.
Kicsúszott!
A francba!
Szívroham!
Valtteri Bottas indul elsőként, úgy döntött, korán kimegy.
Bottas 1:28.1. Eddig övé a legjobb köridő.
- Jól vagy? - Nem tudom.
Megint szédülsz?
Ittál eleget? Hidratáltál?
- Igen. - Nem a fény miatt?
Nem tudom. Talán.
- Rókáznom épp nem kell, de… - Csak kicsit… Értem én.
Megkérjük Johnt, hogy nézzen rá.
Itt a lehetőség megnyerni a világbajnokságot,
de Max nagyon nincs jól.
A jelenlegi helyzetünkben ez komoly aggályt jelent.
Ez a nap utolsó időmérője.
A fékek már melegek. Siessetek, fiúk!
Úgy tűnik, izgalmas finálénak lehetünk tanúi.
- A következő körben taposhatom? - Igen.
Itt jön Hamilton.
Hamilton gyors kört futott. Egyelőre övé a pole.
Most nézzük a Red Bullt!
Nincs is rosszabb, mint egy Forma–1-es autóban szédülni,
különösen egy olyan sebességű utcai pályán, mint a szaúdi.
Tiszta a pálya.
Oké. Mehetsz!
Mit tartogat Max Verstappen válaszul Lewis Hamilton köridejére?
Hozzáért a falhoz?
Max Verstappen veszélyesen közel került hozzá.
Verstappen és a Red Bull is tudja, mennyit jelentene a pole a címharcban.
Lila első szektor.
Ez az eddigi leggyorsabb első szektoridő.
Verstappen hasít!
Ezzel tönkreteheti a Mercedes örömét és egy-kettes pozícióját.
De az utolsó kanyarnál falnak ütközik,
és kicsúszik a kezéből a pole pozíció.
A kurva életbe!
Minden oké, Max?
- Ja. - Jól vagy, haver?
Kénytelen megelégedni a harmadik hellyel.
Bottas második, Hamiltoné a pole. A Mercedes uralja az első sort.
Ez óriási előnyt jelenthet a konstruktőri harcban.
Mit ne mondjak, rég volt ilyen mozgalmas Q3-unk!
Igen, ez P1. Valtteri P2.
- Egy pillanatra megijedtem. - Verstappen jól nyomta.
Tényleg hasított, de így járt.
Elismerésem a higgadtságodért.
Mit gondolsz, nézzük át?
Igen, mindenképp.
Mindent ellenőriznünk kell.
Nézz rá a szemellenzőre! Talán a fény a ludas.
Sötétíthetnénk a szemellenzőn vagy… nem is tudom.
Talán. Igen.
De újra le kell ellenőriznünk.
Brutális. Négy tized.
Elképesztő kör lett volna.
Övé lett volna a pole.
Egy ilyen kör után a fő kérdés, hogy mekkora a kár.
A futamon nem lehet hibázni. Nem fér bele.
Nagyszerű lesz.
VASÁRNAP FUTAM
Üdv a Jeddah Corniche Circuit 50 körös futamán!
Az első Szaúd-arábiai Nagydíjat láthatjuk utcai lámpák fényében.
Hogy van?
A konstruktőri harc tetőfokán
minden szempár a Mercedes pilótáira szegeződik.
Vajon már ezen a hétvégén bezsebelik a címet?
A Mercedesnél nem nekem kedvezett a szerencse.
Talán így volt megírva.
Most a feladatom segíteni a konstruktőri cím elnyerésében.
Ehhez két pilóta kell. A végsőkig taposni fogom.
Azt akarjuk, hogy mi, a Red Bull nyerjen mindent.
Remélem, tudok segíteni Maxnak.
Nagyon ott akarok lenni, csatázni körről körre, próbálni előzni,
kerék a kerék ellen.
Számomra ilyen az igazi küzdelem.
Rádiópróba.
Lassan az utolsó autó is a helyén.
Az első sor a Mercedesé.
Hamilton indul pole-ból, Valtteri Bottas a második,
Max Verstappen a harmadik,
Charles Leclerc a Ferrarival negyedik, Pérez a Red Bull-lal pedig ötödik.
És kialszanak a lámpák!
Bottas remekül rajtol, akárcsak Hamilton.
Verstappen nem tud előrebújni a belső íven.
Az első kanyarba érve még mindig Hamilton vezet.
Mögötted Valtteri, Verstappen harmadik.
Az egyik Haas korlátnak ütközött!
Bassza meg!
Jól vagy, Mick?
Igen, jól vagyok.
Biztonsági autó!
Bement a biztonsági autó. Mindenki lassítani fog és betömörül mögé.
Biztonsági autó.
Biztonsági autó, Max.
Lesz, aki él a lehetőséggel, hogy kiálljon friss gumikért?
- Kiállunk? - Igen. Boksz!
Hamilton kiáll. A Mercedes kerékcserére megy a mezőny éléről.
De a Red Bull kint marad, így Verstappen veszi át a vezetést.
Nem mehetne gyorsabban? Százzal megyünk.
Piros zászló, Max. Piros zászló.
A pályabírók piros zászlót lengetnek, felfüggesztik a futamot.
Ez sok mindent megváltoztat.
- Vagyis mi vagyunk elől, nem? - Pontosan.
A piros zászló idején Verstappen is kaphat friss gumikat.
Hamilton értelmetlenül adta át az első helyet.
Most a Red Bull áll az élen, szintén friss gumikkal.
Kibaszás!
Még van esélyünk.
A pilóták felsorakoznak az újrainduláshoz.
Ezúttal Verstappen áll elől, második Hamilton,
Bottas pedig harmadik.
És kialszanak a lámpák!
Verstappen és Hamilton fej-fej mellett az egyes kanyarban.
Hamilton jobban rajtol, és ráfordul az egyes kanyarra.
Verstappen kiszorítja! Letér a pályáról! És újra elől!
Az egész kanyart levágta.
Vettem, Lewis. Rajta vagyunk.
A versenybírók közelebbről is megnézik.
Verstappen pályán kívül előzött.
Verstappen az élen Esteban Ocon előtt, utánuk pedig Lewis Hamilton.
Újabb baleset, ezúttal Russell ment falnak.
Mi a tököm?
Nekiütközött Sergio Péreznek!
A Haasnak itt véget ér a futam.
Kész katasztrófa!
Nyikita Mazepin kiesett.
- Elkerülhetetlen volt. - Vettem.
Mi van az autóval? Tovább tudsz menni?
- Nem tudok. Nem igazán. - Oké, állítsd le!
Ezek az állórajtok őrületesen veszélyesek.
A törmelék feltakarítása közben
azt a hírt kaptuk, hogy a bírók újra megvizsgálják Verstappen előzését.
Ezzel megint borulhat minden.
- Szia, Michael! - Szia!
Visszaküldelek Hamilton mögé
amiatt, ami az egyes-kettes kanyarban történt.
P3-ból kell indulnia, Ocon és Hamilton mögül.
Nevetséges!
Készülünk az este harmadik rajtjára.
Ocon indul pole-ból, Hamilton a második,
Verstappen pedig harmadik.
Láttunk-e valaha ilyen futamot?
Lewis, újrainduláskor használd az ötös vagy hetes módot,
és amikor tudsz, előzz!
És kialszanak a lámpák!
Ocon Hamilton előtt, de nem sokkal.
Verstappen belülre vág. Hamilton és Ocon összeér!
Verstappen átveszi a vezetést!
Nézzetek rá a jobb kerékre!
Minden rendben, Max.
A középmezőnyben Tsunoda ráközelít Sebastian Vettelre.
Előzhetsz.
Tsunoda kívülről megkerüli.
Bassza meg, elém vágott!
Vettel kipördül.
Megszívtuk.
A két Ferrari elhalad mellettük, és most egymással csatáznak.
Ne már, Charles, ne csináld!
Elég kiélezettnek tűnik.
Elérnek a célegyeneshez.
Lewis Hamilton balra húz, és megelőzi Ocont.
Megvolt a tempója, könnyen ment.
Kezdődhet az üldözés. Verstappen az élen, Hamilton második.
A különbség 1,4.
Lewis Hamilton közelít Max Verstappenhez.
Lewis, taposs bele és előzd meg!
Csak óvatosan!
Meg fogja próbálni.
Kerék a kerék ellen!
Majdnem újra összeütköznek!
Verstappen ismét pályán kívül!
Hamilton elkerüli az ütközést.
Max nem szeret engedni, igaz?
Verstappen továbbra is az élen.
Michael, itt Toto.
Toto, adj egy percet!
Ez agyrém.
Vettem, Lewis. Rajta vagyunk.
Megkérem Maxet, hogy adja fel a pozícióját.
Szerintünk meg letaszított.
Max, add vissza a pozíciót Hamiltonnak!
Lehetőleg stratégiailag.
Ne! Ilyen nincs!
Bassza meg!
Befékezett előttem.
Nekimentem. Megsérült a szárnyam.
Úgy tűnik, Verstappen fékezett.
Nem értettem, mi történik.
Továbbra is Verstappen vezet,
de a versenybírók vizsgálják az incidenst.
A versenyirányítás szólt, hogy adják vissza a pozíciót.
Oké, értettem.
A 43. körben Hamilton átveszi a vezetést Max Verstappentől.
Valamivel hátrébb Valtteri Bottas is tapossa.
Bottas megelőzi Ricciardót az egyes kanyarban, és ezzel negyedik helyre kerül.
Ocon a következő. Előtted Ocon.
Oké, tartsd a tempót! Mögötted Bottas 1,6-del.
De a futamnak még nincs vége.
Még van egy köröd. Ne hátrálj meg!
Ha Bottas átveszi Ocon harmadik helyét,
azzal akár el is dőlhet a konstruktőri világbajnokság.
Minden ezen az utolsó fél körön múlik.
Esteban Ocon igyekszik megtartani dobogós helyét.
Bottas próbálja elhappolni előle.
Gyerünk, Valtteri! Menni fog!
Elhagyták az utolsó kanyart, és ott a kockás zászló!
A célig versenyeznek, és a célvonalnál megelőzi Ocont!
- Ne! A kurva életbe! - Sajnálom.
Sikerült!
Nincs szerencsénk.
Ez van. Legalább megpróbáltam.
Ez az, Lewis! Ez volt életem legőrületesebb futama.
Ezt már nevezem! Igen!
Igazán drámai futamot láthattunk, és az eredmények fényében
a Mercedes már fél kézzel a trófeát szorongatja,
zsinórban nyolcadik alkalommal.
Mindent beleadott.
Minden tőle telhetőt megtett, de aztán elengedte,
ő pedig nekiment.
Meglátjuk, mi lesz,
mert Max vizsgálat alatt áll, pedig kibaszottul Hamilton volt az, aki…
- Lassított, hogy elengedje. - Igen.
Ez zsinórban a nyolcadik konstruktőri győzelmünk.
Ilyen még egyetlen sportban sem volt.
Nagyon rosszul indult a szezon,
de sikerült felkapaszkodnunk.
Mérhetetlen büszkeséggel tölt el a csapat teljesítménye.
A Lewisszal közösen elért sikereket tekintve
szerintem a Forma–1 történetének legjobb párosa voltunk,
ami azért elég nagy dolog.
A csapat nem egy emberért van ott, hanem hogy együtt nyerjen világbajnokságot.
Valtteri remek csapattárs volt.
Megtiszteltetés volt vele dolgozni.
Mindössze egy futam van hátra, és már csak az egyéni cím a tét.
Lewis Hamilton és Max Verstappen pontegyenlőséggel fut neki.
Csak egyikük lehet világbajnok,
és hogy ki lesz az, a szezon utolsó futamán dől el, Abu-Dzabiban.
Megkapták, amit akartak. Az utolsó futamig küzdünk.
Jövő hétvégén.
Jövő hétvégén elkapjuk a rohadékokat.
Ha ennyi megnyert futam után sem sikerül
elvinni az egyéni címet, elképzelni sem tudom, hogy állunk fel.
Mindent meg kell tennünk, hogy sikerüljön.
Két pilóta, akik
396,5 ponttal vágnak neki az utolsó futamnak.
Lewis elképesztően vezet,
a stopperóra nem hazudik.
A gyorsabb pilóta lesz a világbajnok.
Várj, lássuk, mit mond Toto!
A semmiből…
Ó, fogd már be!
Idióta! Kurvára nem tudja, mit beszél.
Üdvözlünk mindenkit a 2021-es szezon utolsó futamán!
Brutális út vezetett idáig.
Max kontra Lewis.
A világbajnok és az ifjú kihívó. Páratlan küzdelem.
Keményen megküzdöttem ezért a bajnoki címért.
Képzelhetitek, milyen feszült a hangulat.
- Ne! - Ez az!
Megnyeri Vertappen élete első világbajnoki címét?
Vagy Lewis Hamiltoné lesz immár nyolcadjára?
A feliratot fordította: Egeresi Andrea Tünde